**Regenleed**

Klaus Groth

Regen, Regen, druus',

wi sitt hier warm in 'n Huus'!

De Vageln sitt in 'n Boom to kur'n,

de Köh, de staht an 'n Wall to schur'n,
Regen, Regen, druus',
wi sitt hier warm in 'n Huus'.

Regen, Regen, rusch,

Wat rüükt dat uut den Busch!

De Blööm, de hangt so slaapri daal,
de Bööm, de röhrt de Blääd ni maal,
Regen, Regen, rusch,
War rüükt dat uut den Busch!

Regen, Regen, suus'

vun baven op uns Huus,

vun 't Dack hendaal in strieken Stroom
un liesen uut den Eschenboom:

Regen, Regen, suus'

vun bavven op uns Huus.

Regen, Regen, rull,

bet alle Gröven vull!

Denn laat de Wulken övergahn,

laat de Sünn wedderkam’n:

Regen, Regen, rull,

bet alle Gröven vull!

Klaus Groth (niederdeutscher Dichter und Schriftsteller, 1819-1899)

**Worterklärungen:**

druus: stürme

kuern: sprechen, erzählen

schuern: Schutz finden

rüükt: riecht

daal: runter

strieken: gleichmäßig fließend

suus: sause, prassel

baven: oben

Gröven: Gräben